Source: https://www.obeclucnica.sk/obecny-urad/pristup-k-informaciam-zakon-c211-2000-zz/
Timestamp: 2019-10-14 08:27:40+00:00
Document Index: 16973572

Matched Legal Cases: ['§ 5', '§ 2', 'čl. 64', '§ 4', '§ 11', 'čl. 68', 'čl. 71', '§ 14', '§ 17']

Prístup k informáciam - zákon č.211/2000 Z.z. - Oficiálna stránka obce Lúčnice nad Žitavou
Dnes je pondelok, 14.10.2019, 10:27:40
CELKOM: 29862
Prístup k informáciam - zákon...
Prístup k informáciám v zmysle zákona č.211/2000 Z.z.
Prístup k informáciám podľa § 5 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov
Povinná osoba Obec Lúčnica nad Žitavou bola zriadená zákonom SR č. 369/1990 Zb. o obecnom zriadení a to dňom volieb do orgánov samosprávy obcí v dňoch 23. a 24. 11.1990.
Právo na sprístupnenie
Právo na prístup k informáciám, ktoré má obec Lúčnica nad Žitavou k dispozícii, a to bez preukázania právneho alebo iného dôvodu alebo záujmu, pre ktorý sa informácia požaduje.
Obec Lúčnica nad Žitavou je podľa § 2 zákona povinnou osobou, ktorá je povinná sprístupňovať informácie, ktoré má k dispozícii.
Kompetencie obce (právomoc a pôsobnosť obce) sú stanovené:
– Ústavou Slovenskej republiky (najmä čl. 64 - 71)
– zákonom SNR č. 369/1990 Zb. o obecnom zriadení v znení neskorších predpisov (najmä § 4, § 11 a 13 zákona)
– platným právnym poriadkom Slovenskej republiky
– všeobecne záväznými nariadeniami obce na úseku samosprávnej pôsobnosti (čl. 68 a čl. 71 Ústavy SR.)
Organizačná štruktúra Obce Lúčnica nad Žitavou
Orgánmi obce Lúčnica nad Žitavou sú obecné zastupiteľstvo a starosta obce.
Obecné zastupiteľstvo obce Lúčnice nad Žitavou je zastupiteľský zbor zložený zo 7 poslancov, zvolených obyvateľmi obce na obdobie 4 rokov. Obecné zastupiteľstvo podľa potreby zriadi svoje orgány.
Starosta Obce Lúčnica nad Žitavou je predstaviteľom a najvyšším orgánom obce.
Obecný úrad v Lúčnici nad Žitavou sa člení na: obecný úrad, materská škola a jedáleň.
Osobitné postavenia medzi orgánmi obce má hlavný kontrolór obce.
Podľa § 14 ods. 2 zák. č. 211/2000 Z. z. o slobodnom prístupe k informáciám zo žiadosti musí byť zrejmé ktorej povinnej osobe je určená, meno, priezvisko, názov alebo obchodné meno žiadateľa, jeho adresa pobytu alebo sídlo, ktorých informácií sa žiadosť týka a aký spôsob sprístupnenia informácií žiadateľ navrhuje.
Žiadosti o sprístupnenie informácií podľa zák. č. 211/2000 Z. z. vybavuje obec Lúčnica nad Žitavou.
- osobne na Obecnom úrade Lúčnica nad Žitavou v úradných hodinách
- ústne, pričom zamestnanec úradu spíše žiadosť
- poštou na adresu : Obec Lúčnica nad Žitavou, Lúčnica nad Žitavou 230, 951 88 Lúčnica nad Žitavou
- telefonicky na čísle: 037 788 21 28, 0918 625 330
- elektronickou poštou: obec@lucnica.net
Všeobecné záväzné nariadenia – sú zverejnené na web stránke obce, možno do nich nahliadnuť aj na obecnom úrade.
Podávanie žiadostí o sprístupnenie informácii obcou a ich poskytovanie zamestnancami obce sa riadi a musí byť vybavené v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
Žiadosť o sprístupnenie informácií Obec Lúčnica nad Žitavou vybaví bez zbytočného odkladu, najneskôr do 8 dní odo dňa podania žiadosti alebo odo dňa odstránenia nedostatkov žiadosti.
Zo závažných dôvodov (§ 17 ods. 2 zák. č. 211/2000 Z. z.) môže byť táto lehota predĺžená, najviac však o 8 dní. Predĺženie lehoty sa oznámi žiadateľovi bezodkladne, v oznámení sa uvedú dôvody, ktoré viedli k predĺženiu lehoty.
Spôsob úhrady nákladov je upravený Všeobecne záväzným nariadením obce o Poplatkoch za úkony a služby poskytované Obecným úradom Lúčnica nad Žitavou.
Obec Lúčnica nad Žitavou, Lúčnica nad Žitavou 230, 951 88 Lúčnica nad Žitavou.
O odvolaní rozhoduje obec Lúčnica nad Žitavou. Proti rozhodnutiu obce nemožno podať opravný prostriedok na obec.
Pri vybavovaní sťažností postupuje obec podľa zákona č. 9/2010 Z. z. o sťažnostiach v znení neskorších predpisov.